LIETUVOS RESPUBLIKOS VYRIAUSYBĖS KANCELIARIJA

SOCIALINĖS POLITIKOS GRUPĖ

PAŽYMA

Dėl Vyriausybės 2018 m. liepos 25 d. nutarimo Nr. 734

„Dėl Lietuvos Respublikos autorių teisių ir gretutinių teisių įstatymo įgyvendinimo“ pakeitimo (TAP-22-859) (22-5899(2)

Nr.

Vilnius

Projekto rengėjas – Kultūros ministerija.

Projekto tikslas: perkelti į nacionalinę teisę 2019 m. balandžio 17 d. Europos Parlamento ir Tarybos direktyvos (ES) 2019/789, kuria nustatomos naudojimosi autorių teisėmis ir gretutinėmis teisėmis, taikytinomis tam tikroms transliuojančiųjų organizacijų internetu transliuojamoms programoms bei retransliuojamoms televizijos ir radijo programoms, nuostatas.

Dabartinė situacija.

Nutarimo projektas parengtas atsižvelgiant į tai, kad Seimas 2022 m. kovo 24 d. priėmė Autorių teisių ir gretutinių teisių įstatymo Nr. VIII-1185 1, 2, 3, 5, 11, 15, 21, 22, 23, 25, 32, 40, 42, 46, 48, 51, 53, 55, 56, 58, 59, 63, 65, 68, 70, 729, 7210, 7212, 7213, 7230, 7231, 75, 78, 80, 87, 89, 91, 92, 93, 95, 96 straipsnių, 3 priedo pakeitimo ir įstatymo papildymo 151, 152, 211, 221, 222, 401, 402, 403, 571, 651 straipsniais, VIII ir IX skyriais įstatymą (įsigalioja 2022 m. gegužės 1 d.).

Nutarimo projekto tikslas – įgyvendinti Įstatymo pakeitimu numatytas naujas nuostatas.

Vyriausybė ar jos įgaliota institucija iki 2022 m. balandžio 30 d. priima šio įstatymo įgyvendinamuosius teisės aktus.

Esmė: Teikiamu nutarimo projektu siekiama nustatyti:

kaip bus galima naudoti kūrinius ar kitus objektus, kuriais nebeprekiaujama. Tai tokie kultūros paveldo įstaigų fonduose ir kolekcijose nuolat esantys objektai, kurių nebėra viešojoje prekyboje (senos fotografijos, programinė įranga, fonogramos, audiovizualiniai kūriniai, dailės kūriniai), ar kurių niekada ir nebuvo viešojoje prekyboje (plakatai, lankstinukai, vadinamieji apkasų žurnalai ar mėgėjų audiovizualiniai kūriniai), ar kurie niekada nebuvo išleisti. Tam būtina nustatyti įvairias tvarkas (registravimo, viešinimo), pateikti sąrašus (kūrinių ir kitų objektų, kuriais nebeprekiaujama, pavyzdinį sąrašą, viešinamų duomenų sąrašą) bei objektų patikros rekomendacijas, kurios padėtų kultūros paveldo įstaigoms įsitikinti, kad tam tikri objektai gali būti laikomi tokiais, kurių nebėra ar niekada ir nebuvo viešoje prekyboje.

įgalinti kolektyvinio autorių teisių ir gretutinių teisių administravimo asociacijas teikti išplėstines licencijas kultūros paveldo įstaigoms bei kitiems subjektams įstatymo numatytais atvejais. Išplėstines licencijas galės teikti tik tos kolektyvinio administravimo organizacijos, kurios Vyriausybės įgaliotos institucijos yra pripažintos pakankamai atstovaujančiomis atitinkamo tipo kūrinių ar gretutinių teisių objektų teisių subjektams ir teisėms, kurioms taikoma išplėstinė licencija

Atitiktis Vyriausybės programai: tiesiogiai Vyriausybės programos nuostatų neįgyvendina.

Derinimas.

Be pastabų suderinta su Lietuvos apskričių viešųjų bibliotekų asociacija ir Lietuvos mokslų akademijos Vrublevskių biblioteka.

Atsižvelgta į visas Teisingumo ministerijos ir Lietuvos vyriausiojo archyvaro tarnybos pastabas ir pasiūlymus, Nutarimo projektas suderintas darbo tvarka.

Dalykinio vertinimo išvada:

Teikiamą nutarimo projektą siūlome svarstyti tarpinstituciniame pasitarime.

Socialinės politikos grupės patarėja Nomeda Poderienė

Nomeda Poderienė, tel. +37070661816, el. p. nomeda.poderiene@lrv.lt